|  |
| --- |
| PATVIRTINTA |
| Kauno r. Karmėlavos Balio Buračo |
| gimnazijos 2020 m. lapkričio 17 d. |
| direktoriaus įsakymu Nr. V-244-1.3 |

**KAUNO R. KARMĖLAVOS BALIO BURAČO GIMNAZIJOS**

**ŠVIETIMO STEBĖSENOS ORGANIZAVIMO IR VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Karmėlavos Balio Buračo gimnazijos (toliau – Gimnazija) švietimo stebėsenos organizavimo ir vykdymo tvarkos aprašas (toliau – Aprašas) parengtas vadovaujantis Kauno rajono savivaldybės švietimo stebėsenos organizavimo ir vykdymo tvarkos aprašu, patvirtintu 2020 m. spalio 29 d. Kauno rajono savivaldybės administracijos direktoriaus įsakymu Nr. ĮS-2371.

2. Aprašas nustato švietimo stebėsenos paskirtį, uždavinius, principus, švietimo stebėsenos organizavimą ir vykdymą, rodiklius, jų tvirtinimą, disponavimą stebėsenos informacija.

3. Gimnazijos švietimo stebėsena (toliau – švietimo stebėsena) yra gimnazijos švietimo stebėsenos teikėjų vykdoma nuolatinė švietimo būklės bei kaitos analizė, vertinimas, prognozavimas, taip pat tam reikalingų duomenų rinkimas**.** Ji apima duomenų rinkimą apie švietimą: priešmokyklinį, bendrąjį ugdymą, neformalųjį vaikų švietimą.

4. Švietimo stebėsenos paskirtis – sudaryti sąlygas Gimnazijai priimti pagrįstus sprendimus ir vykdyti švietimo kokybę laiduojantį valdymą, taip pat informuoti Gimnazijos bendruomenę ir Kauno rajono savivaldybės administraciją apie švietimo būklę.

5. Gimnazijos švietimo stebėsenos uždaviniai yra šie:

5.1. rinkti, kaupti ir apdoroti duomenis apie švietimo sistemos būklę;

5.2. analizuoti ir vertinti švietimo būklę bei kaitą ir jai darančius įtaką veiksnius, atsižvelgiant į švietimui keliamus tikslus ir uždavinius;

5.3. teikti ir skelbti švietimo stebėsenos duomenis ir/ar analitinę informaciją.

6. Gimnazijos stebėsenos objektas – švietimo būklė Gimnazijoje.

7. Švietimas Gimnazijoje stebimas šiais aspektais:

7.1. švietimo funkcionavimo (švietimo kontekstas, indėlis į švietimą, švietimo procesai, švietimo rezultatai ir pasekmės);

7.2. švietimo rūšių ir programų (formalusis švietimas, neformalusis švietimas, švietimo pagalba);

7.3. kitais teisės aktų nustatytais teminiais-analitiniais aspektais.

8. Švietimo stebėsenos teikėjai gimnazijoje – asmenys, vykdantys švietimo stebėseną:

8.1. direktorius;

8.2. direktoriaus pavaduotojai ugdymui;

8.3. socialinis pedagogas.

9. Šiame Apraše vartojamos sąvokos atitinka Kauno rajono savivaldybės švietimo stebėsenos organizavimo ir vykdymo tvarkos apraše vartojamas sąvokas:

**Duomuo** – kiekybinė statistinė arba kokybinė aprašomoji fakto(-ų) išraiška.

**Duomenų apdorojimas** – sistemingų veiksmų su duomenimis atlikimas: duomenų tvarkymas, redagavimas, klasifikavimas, rūšiavimas, bazių sudarymas ir kitokių veiksmų su jais atlikimas.

**Indėlis**– pastangos ir (arba) ištekliai, reikalingi sistemai veikti ir tikslams pasiekti.

**Rodiklis** – kiekybinis dydis arba kokybinis požymis, iš kurio sužinoma planuoti, valdyti ir kontroliuoti reikalinga informacija, galinti padidinti valdymo veiksmingumą.

**Rodiklio aprašas** – rodiklio paskirties, skaičiavimo metodikos ir skaičiavimo dažnumo apibūdinimas, rengiamas apibrėžiant rodiklį.

**Kontekstas** – išorinės sąlygos ir reikmės, darančios poveikį procesams.

**Procesas** – priežastiniais ryšiais susijusių sistemos pokyčių eiga.

**Rezultatas** – būvis pasibaigus tam tikram proceso etapui arba sukurtas produktas.

Kitos šiame apraše vartojamos sąvokos atitinka Švietimo įstatyme vartojamas sąvokas.

10. Švietimo stebėsenos principai:

10.1. tikslingumas – renkami tik tie duomenys ir informacija, kurie yra reikalingi ir tinkami švietimo būklei vertinti bei Gimnazijos sprendimams priimti;

10.2. sistemingumas – visa Gimnazijos švietimo procesai stebimi planingai, suderintai ir laikantis tęstinumo;

10.3. nešališkumas – švietimo stebėsena vykdoma be išankstinio nusistatymo, laikantis profesinio nepriklausomumo nuo įvairių interesų grupių;

10.4. patikimumas – duomenys renkami laikantis duomenų rinkimo standartų, skelbiama tikrovę atitinkanti informacija;

10.5. konfidencialumas − skelbiama tik tokia informacija, kuri garantuoja fizinio asmens duomenų anonimiškumą, išskyrus teisės aktuose numatytus atvejus;

10.6. saikingumas – siekiama maksimaliai sumažinti duomenų teikimo naštą ir suvaržyti besaikį duomenų rinkimą. Duomenis surinkus vienąkart, pakartotinai jie neberenkami.

**II SKYRIUS**

švietimo Stebėsenos organizavimas ir vykdymas

11. Švietimo stebėsenos naudotojai gali būti ir kitos suinteresuotos šalys, nurodytos Valstybės švietimo ir mokslo stebėsenos tvarkos apraše.

12. Švietimo stebėsenos Gimnazijoje organizavimas ir vykdymas apima šias veiklas:

12.1. informacijos, rodiklių ir duomenų poreikių tyrimą;

12.2. rodiklių sąrašų ir rodiklių aprašų sudarymą, tvirtinimą ir atnaujinimą;

12.3. duomenų rinkimą, kaupimą ir apdorojimą ir šių veiklų koordinavimą;

12.4. stebėsenai reikalingų tyrimų vykdymą;

12.5. analizių, apžvalgų, ataskaitų ir vertinimų rengimą, prognozavimą;

12.6. duomenų, rodiklių ir analitinės informacijos teikimą užsakovams (arba skelbimą) naudotojams.

13. Gimnazijos lygmens švietimo stebėseną organizuoja ir vykdo švietimo stebėsenos teikėjai:

13.1. Gimnazijos vadybinių funkcijų ir pareigybių aprašų nustatyta tvarka organizuoja ir vykdo Gimnazijos lygmens švietimo stebėseną ir parengia reikalingus dokumentus Gimnazijos švietimo stebėsenai vykdyti;

13.2. kuria ir atnaujina rodiklius, koordinuoja duomenų rinkimą, renka, kaupia, tvarko, apdoroja duomenis, apskaičiuoja rodiklių reikšmes, skelbia ir teikia oficialius duomenis ir rodiklių reikšmes, esant poreikiui atlieka duomenų ir rodiklių analizę, rengia ataskaitas, modeliuoja švietimo sprendimus bei teikia suinteresuotoms institucijoms analitinę informaciją apie Gimnazijos švietimo stebėsenos rezultatus;

13.3. Gimnazijos švietimo stebėsena vykdoma vadovaujantis Gimnazijos švietimo stebėsenos rodiklių aprašu. Apibendrinta informacija apie švietimo stebėseną (už praėjusius kalendorinius metus) skelbiama kasmet iki kovo 15 d. Gimnazijos interneto svetainėje;

13.4. Gimnazijos direktorius atsako už Gimnazijos lygmens švietimo stebėsenai reikalingų duomenų pateikimą laiku, už jų patikimumą, teisingumą ir kokybę.

**III SKYRIUS**

švietimo Stebėsenos rodikliAI, JŲ ATRANKOS KRITERIJAI IR

TVIRTINIMAS

14. Gimnazijos lygmens švietimo stebėsenos rodiklių sąrašą sudaro rodikliai, apibūdinantys švietimo būklę ir svarbiausių Gimnazijos švietimo tikslų įgyvendinimą.

15. Gimnazijos direktorius įsakymu tvirtina Gimnazijos švietimo stebėsenos organizavimo ir vykdymo tvarkos aprašą, Gimnazijos lygmens švietimo stebėsenos rodiklių sąrašą ir Gimnazijos lygmens švietimo stebėsenos rodiklių aprašą.

16. Gimnazijos lygmens švietimo stebėsenos rodiklių sąrašas rengiamas vadovaujantis Kauno rajono savivaldybės lygmens švietimo stebėsenos rodikliu sąrašu, patvirtintu Kauno rajono savivaldybės administracijos direktoriaus 2020 m. spalio 29 d. įsakymu Nr. ĮS-2371.

17. Gimnazijos lygmens stebėsenos rodiklių sąrašą sudaro rodikliai, parodantys švietimo būklę ir (ar) pokyčių mastą švietimo Gimnazijoje. Švietimo įstaigos švietimo stebėsenos rodiklių sąrašą tvirtina Gimnazijos direktorius.

18. Visi Gimnazijos lygmens švietimo stebėsenos rodikliai yra vieši, išskyrus atvejus, kai iš pateiktos informacijos galima identifikuoti asmenis ir tai nėra nustatyta teisės aktuose.

**IV SKYRIUS**

DISPONAVIMAS ŠVIETIMO STEBĖSENOS INFORMACIJA

19. Gimnazija disponuoja duomenimis ir informacija, gautais vykdant pagal papildomus švietimo įstaigos poreikius organizuotą švietimo stebėseną.

20. Visa vieša informacija nemokamai prieinama Gimnazijos interneto svetainėje [www.buraco.kaunas.lm.lt](http://www.buraco.kaunas.lm.lt)